 2019 Flood Alert: Àṣírí ọnà tí ẹ le gbà dèna omí yale rèé. Àwọn ọnà ti ẹ lè gbà kojú omí yale àgbára ya sọọbù Ní ọdún yìí àjọ tó ń ri sí bí ojú ọjọ ṣe ri ti kìlọ pé àwọn ìpínlẹ marun un ní gúúsù ìwọ-oorù Nàìjíríà Lagos, Ogun, Ondo, Oyo àti Osun yóò kojú ẹkún omi yale àgbàrá sọọbù. Kayeefi: Facebook ni Wolii Arole Jesu fi tàn an wọ agbo, orí rẹ ni wọn fi sowó Nítorí ìdí èyí ni BBC Yorùbá ṣe sàlàyé àwọn ọnà ti e lè gbà láti dènà ìṣòro omíyale àgbàrá ya sọọbu. Kíni àwọn ìgbẹsẹ láti dènà omíyale àgbàrá ya sọọbù Ó ṣe pàtàkì láti mọ pé kò yẹ láti kọle si etí ibí ti omí odò ń gbà kọjá tabi kọle si ojú àgbàrá: O wá ṣeéṣe ki ẹlòmiran ti kọle si ètí omí, ọnà abáyọ míràn tún ní pé, lásìkò ọgbẹlẹ, o ṣe pàtàkì láti mọ ọgbà yii ilé náà ka, bákan náa ní kí a gbìyànjú láti gbin igi ti yóò dúro bi araba lati dí agbàrá lọwọ, láti ma wọle. O ṣe pàtàkì láti máa dágunla si ìkéde àjọ tó n ri sí bí ojú ọjọ yóò ṣe rí: Ní ọpọ ìgbà ní àwọn àjọ yìí máa ń kéde bí ojú ojọ yóò ṣe ri, òjò ti yóò fa ọmí yale, nígbà ti irú ìpè yìí bá wáye kò yẹ ki ará ìlú keti ọgbọin síi, ó ṣe pàtàkì láti maa gbọ rẹdíò, tẹlẹfisọn àti kika ìwé ìròyìn ní gbogbo ìgbà láti mọ nípa àwọn apá ibi ti amíyale yóò ti wáye. Gẹgẹ bi ọlọdani o ti dídandan láti dẹkun jíju ìke àti ọrá sí ojú àgbàrá: Ní ọpọ ìgbà àwọn ìgbòkegbòdò ará ìlú náà maa ń dẹkun omiyalé àgbàrá ya sọọbù, ọpọ àwọn ènìyàn ti wọn ba ti gbọ kíkù òjò ní wọn ti lọ da gbogbo ìdòtí ilé wọn sí ojú ibi ti ó yẹ kí àgbàrá gbà, èyí jẹ ọkan lára ǹkan ti ó ń fa ẹkún omi, bákan náà o ye ki ará àdúgbò maa kóra jọpọ láti ṣe ìtóju ojú àgbàrá Ìjọba ní láti gbé ìgbésẹ lóri bí ojú ọjọ sé ń yí: Ọrọ àyí padà ojú ọjọ jẹ ǹkan pàtàki tí gbogbo ìjọba gbe lọwọ ní àgbàyé, èyí jẹ ǹkan ti o yẹ ki ọlọdani náà mọ, àyípada ojú ọjọ ló faa ti omi fi kú kọjá ibi tó yẹ, nítori ìdí èyí ọrọ náà kìí ṣe ti ìjọba nìkan bíkoṣe pe àti ará ìlú àtí ìjọba ló yẹ ko saapa láti dẹkun omiyale Ìjọba gbọdọ sẹ àtúnṣe àwọn ojú àgbàrá àti ibi ti omí to ba ń jade lati ojúle kọọkan yóò maa dari si: Ọpọ àwọn awọn orilẹ-èdè lo ti ṣe àwọn ètò yìí nígbà ti wọn bá n ṣètò àdúgbò síbẹ, ìjọba orilẹ-èdè, pàápàá jùlọ ìjọba ìpínlẹ kìí ṣe àwọn ètò yìí, bí ìjọba bá le ṣe àdínkù yóò ba ẹkun omi yale àgbàrá ya sọọbu. : Omí yale àgbàrá ya sọọbù jẹ ìsòrò kan gbòógí tó máa n ba ilé jẹ, ba ọnà jẹ, ǹkan ìní yóò sòfò kọdà ẹmi a máa báa lọ ni ọpọ ìgbà. 